CELEX: 62007TN0312
Language: et
Date: 2007-07-24 00:00:00
Title: Kohtuasi T-312/07: 24. juulil 2007 esitatud hagi — Dimos Peramatos versus komisjon

24.11.2007   
            
            
               ET
            
            
               Euroopa Liidu Teataja
            
            
               C 283/29
            
         24. juulil 2007 esitatud hagi — Dimos Peramatos versus komisjon
   (Kohtuasi T-312/07)
   (2007/C 283/53)
   Kohtumenetluse keel: kreeka
   Pooled
   
      Hageja: Dimos Peramatos (esindajad: advokaadid G. Gerapetritis ja P. Petropoulos)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada vaidlustatud otsus nii, et hageja ei ole kohustatud maksma tagasi talle programmi LIFE97/ENV/GR/000380 raames makstud summasid, või teise võimalusena muuta vaidlustatud otsust nii, et hageja on kohustatud maksma 93 795,32 eurot, mis vastab abikõlbmatute kulutuste raamatupidamisliku määratlemise alusel saadud summale, nagu komisjon ise sedastas;
            
         
               —
            
            
               mõista kohtukulud ja hageja advokaaditasud välja kostjalt.
            
         Väited ja peamised argumendid
   Käesoleva hagiga taotletakse komisjoni 7. detsembri 2005. aasta võlateadet nr 3240504536 puudutava otsuse tühistamist, mille komisjon võttis Perama kohalikule omavalitsusüksusele komisjoni otsuse C(97)1997/29 lõplik raames antud finantsabi tagasinõudmiseks, ning mille täitmisele pööramisest teavitas kohtutäitur Perama kohalikku omavalitsusüksust 17. mail 2007. aastal.
   Hageja viitab hindamisveale ja komisjoni otsuse väärale tõlgendamisele. Eelkõige väidab hageja, et tema kohustus piirdus ainuüksi puude istutamisega ja mitte mingil juhul nende edasise eluspüsimisega, mistõttu nende võimalikku hilisemat hävinemist ei saa talle süüks panna. Seetõttu väidab hageja, et ta täitis oma õigusliku kohustuse tööde teostamisega ning et sellega seoses ei ole võimalik nõuda sisse võlga va juhul, kui esitatud tõendavad dokumendid ei vasta otsuses kehtestatud abikõlblikkuse tingimustele.
   Lisaks sellele leiab hageja, et vaidlustatud otsusega rikutakse ühenduse institutsioonide aktide põhjendamise ja õiguspärase ootuse üldpõhimõtteid.